G. Molinié yettwali belli: «D anadi γef unamek n tarrayt taseklant, tarrayt-agi taseklant tufrint i d aɣanib, Aɣanib-agi, d amdan s timmad-is25». É. Karabétian yenna-d belli: «Di tesnukyest taqburt, Aɣanib yemmal-d tarrayt n usenfali ilaqen i tewsatin yemgaraden26». Ma yella si tama n umsniles P. Fontanier i d-ibder É. Karabétian anda id-yenna: «Aɣanib d taẓuri n ujeyyer n tdemmi s ttawilat akk i tezmer ad d-tefk tutlayt27». Am akken llan yimnuda niḍen i yettwalin belli aɣanib d iswi n tezrawt n tiɣunba. Yettuɣal wawal n tiɣunba ɣer uɣanib, meḥsub ur nezmir ara ad d-nemmeslay ɣef uɣanib ma yella ur d-nebdir ara tiɣunba. Ɣef waya i d-yenna P.